सुप्रिय : मित्र, तेरा बचार बिल्कुल ठीक ऐ। इस राजकुमारी दा रूप धारियै मेरी गै आस्था अपना पूर्ण रूप लेइयै प्रगट होई ऐ। तुन्दे सारे धर्म-ग्रन्थ मेर आस्तै गुंगे हे। उनें अक्खियें दी लोई च गै में सृष्टि दी ए पीथी पढ़ी ऐ, ते में ए गूढ़ा भेद जानी लेआ ऐ जे सच्चा धर्म उत्थें गै रौहन्दा ऐ जित्थें आदमी ऐ, जित्थें ओदे पयार-प्रीती दे भाव न। ए धर्म, माता दी ममता च पलदा ऐ, सन्तानें दी प्रीति च उज्जल हुन्दा ऐ। दाता दा दावन बनियै ए उतरदा ऐ ते दान लैने आलै दे चित्तै दी नम्रता च झलकदा ऐ। मित्र, में इस नमीं आस्था गी इस्सै लेई अंगीकार कीता ऐ—की जे इसने मिगी आदमी दे अन्दर बस्सने आले अनन्त दे दर्शन कराए न। जिसलै में, दिब्ब रोशनी, प्यार ते ज्ञान दी शान्त छाया आले इस भोले मसूम मुखड़े गी दिक्खनां तां मिगी सेई हुन्दा ऐ जे धरती दा ए मानव किन्ना महान ऐ।